CELEX: 62009CA0249
Language: el
Date: 2011-05-05 00:00:00
Title: Υπόθεση C-249/09: Απόφαση του Δικαστηρίου (τρίτο τμήμα) της 5ης Μαΐου 2011 [αίτηση του Tartu ringkonnakohus (Εσθονία) για την έκδοση προδικαστικής αποφάσεως] — Novo Nordisk AS κατά Ravimiamet (Φάρμακα για ανθρώπινη χρήση — Οδηγία 2001/83/ΕΚ — Διαφήμιση — Ιατρικό περιοδικό — Πληροφορίες που δεν περιλαμβάνονται στη συνοπτική περιγραφή των χαρακτηριστικών του προϊόντος)

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/2
            
         Απόφαση του Δικαστηρίου (τρίτο τμήμα) της 5ης Μαΐου 2011 [αίτηση του Tartu ringkonnakohus (Εσθονία) για την έκδοση προδικαστικής αποφάσεως] — Novo Nordisk AS κατά Ravimiamet
   (Υπόθεση C-249/09) (1)
   
   (Φάρμακα για ανθρώπινη χρήση - Οδηγία 2001/83/ΕΚ - Διαφήμιση - Ιατρικό περιοδικό - Πληροφορίες που δεν περιλαμβάνονται στη συνοπτική περιγραφή των χαρακτηριστικών του προϊόντος)
   2011/C 186/02
   Γλώσσα διαδικασίας: η εσθονική
   
      Αιτούν δικαστήριο
   
   Tartu ringkonnakohus
   
      Διάδικοι στην υπόθεση της κύριας δίκης
   
   Novo Nordisk AS
   
      κατά
   
   Ravimiamet
   
      Αντικείμενο
   
   Αίτηση έκδοσης προδικαστικής απόφασης — Tartu Ringkonnakohus (Εσθονία) — Ερμηνεία του άρθρου 87, παράγραφος 2, της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311, σ. 67) — Διαφημίσεις φαρμάκων σε ιατρικό περιοδικό που απευθύνονται σε πρόσωπα που είναι εξουσιοδοτημένα να χορηγούν συνταγές για φάρμακα — Ζήτημα κατά πόσον επιτρέπεται να περιλαμβάνονται στις διαφημίσεις αυτές και άλλες πληροφορίες, πέρα από αυτές που περιέχει η συνοπτική περιγραφή των χαρακτηριστικών του προϊόντος
   
      Διατακτικό
   
   
               1)
            
            
               Το άρθρο 87, παράγραφος 2, της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση, όπως τροποποιήθηκε με την οδηγία 2004/27/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, έχει την έννοια ότι καλύπτει επίσης τις αναφορές σε ιατρικά περιοδικά ή επιστημονικά συγγράμματα οι οποίες περιέχονται σε διαφήμιση φαρμάκου που απευθύνεται σε πρόσωπα εξουσιοδοτημένα να συνταγογραφούν ή να προμηθεύουν φάρμακα.
            
         
               2)
            
            
               Το άρθρο 87, παράγραφος 2, της οδηγίας 2001/83, όπως τροποποιήθηκε με την οδηγία 2004/27, έχει την έννοια ότι απαγορεύει μεν τη δημοσίευση, στη διαφήμιση φαρμάκου που απευθύνεται σε πρόσωπα εξουσιοδοτημένα να το συνταγογραφούν ή να το προμηθεύουν, δηλώσεων που αντιφάσκουν προς τη συνοπτική περιγραφή των χαρακτηριστικών του προϊόντος, αλλά δεν επιτάσσει ότι όλες οι δηλώσεις που περιέχονται στη διαφήμιση αυτή πρέπει να περιέχονται στη συνοπτική αυτή περιγραφή ή να συνάγονται από την περιγραφή αυτή. Η εν λόγω διαφήμιση επιτρέπεται να περιλαμβάνει δηλώσεις που συμπληρώνουν τις πληροφορίες τις οποίες αφορά το άρθρο 11 της εν λόγω οδηγίας, υπό την προϋπόθεση ότι οι δηλώσεις αυτές:
               
                           —
                        
                        
                           είναι συμβατές με τις πληροφορίες αυτές, επιβεβαιώνοντάς τες ή διασαφηνίζοντάς τες, χωρίς να αλλοιώνουν το περιεχόμενό τους, και
                        
                     
                           —
                        
                        
                           ανταποκρίνονται στις απαιτήσεις των άρθρων 87, παράγραφος 3, και 92, παράγραφοι 2 και 3, της οδηγίας αυτής.
                        
                     
         
      (1)  ΕΕ C 220 της 12.9.2009.